Onè manm MassHealth,

Tout manm kontinye gen kouvèti MassHealth yo genyen an poutèt kondisyon federal sou kouvèti kontini. **Apati 1e avril 2023, MassHealth ap rekòmanse ak pwosesis renouvèlman òdinè nou a**. Lè sa a, MassHealth ap gen pou l renouvle kouvèti medikal tout manm li yo pou garanti yo toujou kalifye pou benefis yo genyen kounyela. Renouvèlman sa yo pral fèt sou 12 mwa. **Ki vle di ou ka resevwa papye renouvèlman ou yo pa lapòs ant mwa avril 2023 e mwa avril 2024.**

Si n gen ase enfòmasyon pou konfime kalifikasyon w, n ap renouvle kouvèti ou a otomatik. Si n pa ka konfime kalifikasyon w otomatik, n ap voye nan yon **anvlòp ble** yon papye renouvèlman ou pral resevwa nan adrès nou gen pou ou a e **se pou w reponn anvan dat limit ki make sou papye renouvèlman an**.

Men kisa ou dwe fè kounyela :

* **Gade pou wè si MassHealth gen yon bon adrès, bon nimewo telefon, e bon imèl ou a tou pou w pa manke resevwa enfòmasyon enpòtan e avi delapa MassHealth.** Si nou pa ka kominike avè w lè w chwazi pou w renouvle kouvèti ou a, kouvèti ou a gendwa chanje, oubyen ou gendwa pèdi kouvèti ou a.
* **Li tout lèt ou resevwa.** MassHealth pral voye papye renouvlman an ba ou nan yon anvlòp ble. Ou genwa resevwa lòt avi enpòtan oubyen demann enfòmasyon siplemantè nan anvlòp blan.
* **Reponn MassHealth anvan dat limit la.** Avi ou a pral gen yon dat limit. Asire ou ranpli e voye tout enfòmasyon nesesè yo bay MassHealth anvan dat limit la.

Lè w resevewa anvlòp ble a pa lapòs, ou ka renouvle anliy, pa lapòs oubyen faks, nan telefòn, oubyen anchè e annòs. Gade nan [www.mass.gov/masshealthrenew](http://www.mass.gov/masshealthrenew) pou plis enfòmasyon sou kijan pou fè renouvèlman an.

**Si w kwè ou gendwa pa admisib pou MassHealth**, gen lòt opsyon kouvèti medikal ki disponib. Ou gendwa kalifye pou yon plan abòdab nan MA Health Connector, konpayi kote w ap travay la, Medicare, oubyen lòt kote. Manm ka gade nan https://www.mahealthconnector.org/ oubyen rele sèvis kliyantèl la nan nimewo 1‑877‑MA ENROLL (1‑877‑623‑7773) pou yo jwenn plis enfòmasyon oubyen pou enskri nan yon plan.

Si w pèdi kouvèti MassHealth ou a, se yon evènman kalifikatif nan lavi (*Qualifying Life Event*, QLE). Li vle di ou ka enskri nan yon plan avèk Health Connector a andeyò peryòd enskripsyon lib la (*Open Enrollment Period*).